Aasta Bjørgum Argento

Aasta Bjørgum Argento (født 22. mai 1876 i Hegra, død 6. juli 1966 i Trondheim) var en sykepleieutdannet kinamisjonær tilknyttet Det norsk-lutherske Kinamissionsforbund. 

Hun var datter av lærer, klokker, gårdbruker og ordfører Olav Torsteinsen Bjørgum og hustru Anna Pedersdatter Fornes på gården Breidablikk i Hegra. Foreldrene var ledere i lokale misjonslag.

Hun kom til Kina i sammen med sin søster Sigrid Bjørgum i 1899. Hun gikk over til China Inland Mission (CIM) i 1905, da hun giftet seg med den italienske CIM-misjonæren Alphonso Argento. Hun kom hjem til Norge 1911, og deltok siden i Kinamissionsforbundets barne- og kvinnearbeid.

Argento var også en sentral person i orkesteret til Betania Trondheim på 1920- og 1930-tallet. Hun hadde to sønner – musikeren Alf Nicholas Bjørgum-Argento (1906–2000) og lektoren Olav Setimio Bjørgum (1907–1981).

 Referanser 

Kategori:Norske misjonærer i Kina
Kategori:Misjonærer tilknyttet Norsk Luthersk Misjonssamband
Kategori:Personer fra Stjørdal kommune